நாற்புறமும் பாதைகள் கூடும் இடங்களில் சுங்கத் தணிக்க்கையாளர்கள் வணிகர்களின் பொருட்களுக்கு வரியை வசூலித்தனர். மூவேந்தர்களின் இலச்சினைகளைப் பதித்து வணிகப்பொதிகளில் அவற்றின் அளவி, செல்லும் இடம், பிற குறிப்புகளையும் கண்ணெழுத்து எனும் ஒருவகை குறியீடுகளால் பொறித்து அனுப்பினர். பண்டங்களை பாதுகாக்க பண்டகச் சாலைகள் அமைக்கப்பட்டிருந்தன. பண்டகச்சாலைகளில் தென்னாட்டு வீரர்களுடன் பிறநாட்டின் வீரர்களும் நியமனம் செய்யப்பட்டிருந்தனர். கடற்கரையில் தீநா எனப்படும் கலங்கரை விளக்கம், கலங்களை கரைக்கு அழைக்கும் விதமாக அமைக்கப்பட்டிருந்தது. உள்நாட்டு நணயங்கள், வெளிநாட்டு நாணயங்கள் தயாரிப்பதற்கென்று அரண்மனைப் பொற்கொல்லர்கள் நியமிக்கப்பட்டிருந்தனர். மரக்கால், நாழி, உரி, ஆழாக்கு, செவிடு என முகத்தல் அளவைகள் அன்றைய பயன்பாட்டில் இருந்தன.